《曹纮陷交阯十七年与其母逃归得官汶上求诗》
宋代·刘跂

曹侯将家子，异域久飘飖。人独忧羝乳，天方借海桥。

亡弓终在楚，去鹤会归辽。凛凛今如许，风霜看后凋。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。